2020 VCE khut tawh gelh laivuannate a nei ding sangnaupangte ading hilhcianna

[2020 VCE Laivuannate Lahna](https://www.vcaa.vic.edu.au/studentguides/ExamsNavigator/Pages/index.aspx) (2020 VCE Exams Navigator) sunga kihel VCE khut tawh gelh laivuannate tawh kisai ngaihsut piakna tawh kithuahkhawm a nuai-a theihsaknate sim ding ahihi. [Apualam VCE laisitnate ading phalna omsa vante leh vanzat dingte](https://www.vcaa.vic.edu.au/assessment/vce-assessment/materials/Pages/index.aspx) ([Approved materials and equipment for VCE external assessments](https://www.vcaa.vic.edu.au/assessment/vce-assessment/materials/Pages/index.aspx)), VCAA thukhunte (VCAA rules), 2020 VCE laivuan ding hunsehna (2020 VCE examination timetable), leh [Atuamdang Diak Huhna](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx) ([Special Provision](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx)) te tawh kisai khentuamnate hoihtak encian in.

*Hih theihsaknate sangnaupangte a kipiak hangin, innkuanpihte/acing akemte in sep-leh-bawlziate thei in, VCAA in COVID ngahte zonna app (COVIDSafe) kizatna munah kisitnate nei ding hi cih zong theihsak nadinga kivaihawm ahihi.*

VCE khut tawh gelh laivuannate VCE matngahzah result nunung dingte khentatna ah a thupi khatin kihel a, coronavirus (COVID-19) hangin VCE khut tawh gelh laivuannate na phizawh keileh, Laivuanna Mat Ngahzah (Derived Examination Score – DES) kisiau thei ding hi.

DES pen sanginn-bulphuh a laihawl laisitnate, laisinna ah apualam pan encikna dangte, Ataangpi Theihna Laisitna (General Achievement Test – GAT) matngahzahte, leh sang pan a kipia thuah data-te tungtawn aa kituat ahihi.

VCAA in a lungkimhuai leh a uphuai mat resultte na ngahtheih nadingin sepzia-bawlzia dingte khentat khin hi.

**2020 kum ah VCE khut tawh gelh laivuannate tawh kisai bang kilamdang ding?**

VCE laivuannate tawh kisai hun khenna bulpi pen November 10, Tuesday ni-in kipan dinga, 2020 December 1, Tuesday ni-in man ding hi. Coronavirus (COVID-19) pulnatna hangin sanginn ah nasepzia leh paiziate a kilaih om ahih manin, laivuan ni dingte kisotto hi. Ahizongin, laivuan hun tanvei ding kilaih tuanlo ding hi.

Na sang pan a nuai-a te hong piakhin ahihlam na kiciatsak kul ding hi:

* Laivuan ni ding a kigelh nang ma aituam **Sangnaupangte Laivuanna/Laisitna Hunsehna (Student Examination/Assessment Timetable)** copy khat, tua banah laivuanna khatciat aiding DES siauhna ap nunung ding nite; a kilawmna munah
* VCAA in Atuam Vilvel Laivuanna Vaihawmnate (Special Examination Arrangements) phalna a piaksa munah laivuanna ading **Atuam Diak Laivuanna Vaihawmnate Theihsakna laidal (Special Examination Arrangements Advice slip)** copy khat.

**VCE khut tawh gelh laivuanna COVID ngahte zonna app (COVIDSafe) ahih theih nadingin koici bangin sem ding?**

Pilsinnalam a vaihawmte thupiakna bangin, VCE khut tawh gelh laivuannate na sanginn ahihkeileh a mundang khatah kinei ding hi. Victoria gamke sanginnte leh tansang pilsinna vaihawmte khempeuh in COVID natna ngahte kankikna (COVIDSafe Plan) a neih ding uh kisam hi.

Victoria Cidamnalam Vuangyi Zum (Victorian Chief Health Officer) pan thukimna kipia kidop kidalzia dingte   
laivuanna ding munte sangnaupangte, a uk supervisor-te leh sang zum nasemte khempeuh ading cidamhuai in, COVID ngahte zonna app (COVIDSafe) ahih hamtang nadingin kivaihawm ding hi. Kikep kidalzia dingte sungah a kihel te in:

* vaitun minsazian ciaptehna;
* Tutphahte a tawmpen 1.5 metre kihal aa gual ding cihte akipan, khat leh khat pumpi kihal sak ding cih thukhunte tawh kituakin, amun gel ding; leh
* laivuan ma leh laivuan khit simin, sabuai leh tutphahte zatuikap ding, tua banah nisim pongman a kizang khut tawh letna munte zong siangtho sak ding.

**COVID ngahte zonna app (COVIDSafe) hih nadingin bang sep kul ding hiam?**

**Sep dingte**:

* Pumpi poimawhna ahihkeileh cidamlohna khatpeuh hangin theihsiamna hong kipia ahih keibuang leh, muktuam (mask) thuah in, na nak leh na kam khuh ding, Victoria gamke sanginnte ading tulaitak hilhnate zui ding. Laivuan hunsung tawntung sanginn na tun ciang leh na ciahkhak kik ciangin, maidalna (face mask) thuah hamtang den ding. Maidalna guak bek in taangpi cidamna tawh kisai zuih dingte kicing gai lo hi.
* Tua munah sungtum, pusuahnate a kipan, khut silsiang zelzel ding,
* Khat leh khat kihalin omin, midangte tawh a tawmpen 1.5 metre kihal den ding.

**Cisa kiteh sak ding a kisam ding hiam?**

Sangnaupangte sanginn leh adang laiphina munte a tun uh ciangin, cisa teh ding kisam lo hi.

Deputy Chief Health Officer zum ii vaikhakna bulphuh in, Victoria gamke sungah tualsung natna kilawh zah (level) enin, Term 4 na ah sangnaupang khempeuh sanginn a tun uh ciangin cisa teh hamtang ding kisam tuan loding hi.

**A zenzenin coronavirus (COVID-19) thuakzawhlohna a piangsak thei pumpi poimawhna, cidamlohna, ahihkeileh adang damlohna ka neih leh bang cih ding?**

Coronavirus (COVID-19) hangin nakpitakin damlohna a piangsak thei pumpi poimawhna, cidamlohna, ahihkeileh damlohna dang na neih leh, na sang tawh Special Atuam Vivel Laivuanna Vaihawmnate (Special Examination Arrangements) kikum ding ahihi. Amun zui-in a kilawm a kituak cidamna leh kidopzia dingte a kivaihawm sanginnte/sanghuangte ah tuamomin laiphi khuan hong pia thei ding hi.

**Laivuan hun nipikal sung, ahihkeileh laivuan ni ding ah damloin om leng bang cih ding?**

Na ci nuamlo ahihkeileh coronavirus (COVID-19) natna kilang (symptom) na neih leh laiphi dingin **pai hamtang kullo hi**, ahizongin, a nasia lo cihbangte:

* anam zalo ahihkeileh ankam limlo, ahihkeileh anam a limna kilaih
* cisa, khuasik ahihkeileh khua-ul kai
* bukkhuh, gawlna, ahihkeileh naptui
* husamh naklah
* lutangna, cilesa na, sungnim, lua, sungpai cihte zong natna kilatna (symptom) in kingaihsun thei hi.

Na sang hopih inla, theihsakna dang a om masiah inn ah om ding ahihi.

Amun na tun ciangin coronavirus (COVID-19) natna kilang (symptom) a om leh, muntuam khatah hong kingak sak ding hi, ahihkeileh na nulepa/hong cing hong kemte samin hong dawn sak ding hi.

Laivuan sung damloin na om leh, khan dang khatah hong kikoih tuamin, a kilawm a kituak cidamna leh kidop ding thukhunte hong kizui-sak suak ding hi. Laiphi dingin na ngap kei luat leh, nulepa ahihkeileh hong kemte in hong sap ding na ngak sungin hong kikoih tuam ding hi.

Laivuan ni ding ah coronavirus (COVID-19) natna kilang (symptom) te hangin na ci a nop keileh, laiphi hamtang kullo hi. Kisit in, aphi result na ngah masiah inn ah om ding ahihi. DES na siau thei ding hi.

**Adang koici bang dinmunte ah laiphi huailo hiam?**

Laivuan ni ding cidamlohna banah, hih bang dinmunte ah zong khut tawh gelh laivuanna **neih hamtang**  kullo hi:

* Coronavirus (COVID-19) natna kisit khin in, tuamom aa aphi result te a ngak laitak na hih leh.
* Coronavirus (COVID-19) kisit ma, na tuamom laitak ahih leh (gtn. natna kilang (symptom) nei na hih manin)
* Coronavirus (COVID-19) kisitna positive na hih leh, ahihkeileh
* Cidamna leh Mihing Panpih Nasepna Zumpi (Department of Health and Human Services - DHHS) pan thupiakna ngah ahihkeileh coronavirus (COVID-19) natna nei khat tawh omkhawm kha ngei khatin hong kiciapteh leh.

Tua bang dinmunte ah, DES na siau thei ding hi.

**Coronavirus (COVID-19) hangin DES siauhna ah bang evidence lakding kisam hiam?**

Laiphi ding hong kikhaam ahihkeileh coronavirus (COVID-19) ziakin laivuanna hong kikhaktan in ahihkeileh na gamtat luhekzia nakpitakin hong nawngkai sak aa leh DES kisiau thei ding hi.

Lahding evidence kisamte sungah a kihelte in:

* sang pan laikhak/thu zaksaknate pia ding.
* Coronavirus (COVID-19) kisit lahna evidence, kisit ding thapia kuamah tawh kizomlo mimal cidamnalam siamte kiang pan zato lai ahihkeileh coronavirus COVID-19 ngah khat tawh omkhawm kha ngei khatin hong kiciamteh in, tuamom ding thupiakna cihbang

**Coronavirus (COVID-19) natna hangin sangkhakna**

Coronavirus (COVID-19) ziakin tawmvei sung sang kikhakin, tua huhau-in laivuannate khat ahihkeileh a tungsiah a kibawl thei keileh, hamsiatna na ngahloh nadingin na sang in VCAA tawh khut kilenin na semkhawm ding hi. Tua bang thu a om leh, DES siauh kul loding hi.

**Kei ading bang lungsim cidamna leh lungnopna nading panpihna om ding hiam?**

Apualam VCE laisit hunsungah lungkhamna leh lunghihmawhna tuamtuam na tuakkhathei ding hi.  Panpihna dang kisam thuah kha dingin na kingaihsut leh, na sang ahihkeileh na muan sia khat dailekin kihopih thei hi. Hih a hamsa mahmah sangkah kum sung tawntung na sang in hong panpih thei ding hi.

Midangte in innkuan, lawmlehgualte ahihkeileh zato siavuan, lungsim cidamnalam siavuan siamte kiang pan panpihna kisam kha thei ding hi. Zato siavuan, lungsim cidamnalam siavuan tawh na kilah ngei khit leh zong, nang, na innkuan, lawmlehgualte ahihkeileh sang in patauh lunghihmawhnate nei kha ding uh a, thalawptak semin sepzia bawlziate thaksuaksak nadingin “kisit” ding hun hoih khat zong hi thei kha ding hi.

* + [online pan khangnote panpihna, kuppihna (eheadspace)](https://headspace.org.au/eheadspace/)
  + [online pan naupangte panpihna (Kids helpline)](https://kidshelpline.com.au/)
  + [Dongtuak huhna (Lifeline)](http://www.lifeline.org.au/)
  + [Lungsim cidamna ngah nading panpihna (Beyond Blue)](https://www.beyondblue.org.au/get-support/get-immediate-support)
  + [Panpihna (ReachOut) – lungsim cidamna kikepna](https://au.reachout.com/articles/part-1-getting-yourself-a-mental-health-care-plan) .

**Nulepate/acing akemte ading bang resource teng kingah thei hiam?**

A tate uh panpihna hoih pen koici bangin pia thei ding cih a theih nading uh nulepate ading hatsa kha thei ding hi. Nulepate leh acing akemte ading resource te in:

* [Naupangte cidamna leh lungnopna piak theih nading theihding kisamte](https://www.education.vic.gov.au/parents/learning/Pages/home-learning-screentime-wellbeing.aspx).
* [Laisinte Ngaihding (Podcast) Khat-khit-khat Piakna](https://raisingchildren.net.au/guides/podcasts-and-webinars/podcasts).

**Koi munah thulelate ki-en beh thei ding?**

* VCE khut tawh gelh laivuanna gelna leh vaihawmna ading na sang tawh kisai leh adang a sangzaw pilsinnalam thuneite’ vaihawmna tawh kisai a kician aa theih nadingin, na sanginn ahihkeileh pilsinalam a vaihawmte tawh kizom in.
* Cidamnalam theihsaknate a kicingzaw aa theih nadingin, nai 24- COVID-19 hotline 1800 675 398 ahihkileh na NATNA TUAM TUAM SIAVUAN (GP) te kihopih thei hi, ahihkeileh DHHS website ah ki-en thei hi:  
  <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.